የኤጀንሲው ሰራተኞች የችግኝ ተከላ አካሄዱ
የጋምቤላ ክልል የወሳኝ ኩነቶች ኤጀንሲ ሠራተኞች በአረንጓዴ አሻራ ቀን ዛሬ የችግኝ ተከላ አካሄዱ።በችግኝ ተከላው መርሐ ግብር ላይ በውጭ የሚኖሩ የክልሉ ተወላጆችም ተሳትፈዋል፡፡የኤጀንሲው ዋና ኃላፊ አቶ ሰናይ አኩዎር እንዳሉት ኤጀንሲው በተለይም የአካባቢን መራቆትና በረሃማነት ለመቀነስ እንዲሁም የአረንጓዴ ልማት ግብን ለማሳካት እየሰራ መሆኑን ተናግረዋል፡፡ችግኞችን ከመትከል ባለፈ መንከባከብ እንደሚገባም አሳስበዋል፡፡በችግኝ ተከላው ከተሳተፉ በውጭ ከሚኖሩ የክልሉ ተወላጆች መካከል መቶ አለቃ እኩኝ ኡፒየው በሰጡት አስተያየት ከ25 ዓመታት ቆይታ በኋላ ተመልሰው ለአገራቸውና ተወልደው ላደጉበት አካባቢ የአረንጓዴ አሻራ በማስቀመጣቸው መደሰታቸውን ተናግረዋል፡፡